Արթուր Գրիգորեան (Երաժիշտ)

Արթուր Գրիգորեան, (Արտաշէս Գրիգորի Գրիգորեան, ): Հայ երաժիշտ, Հայաստանի երգի պետական թատրոնի հիմնադիր եւ գեղարուեստական ղեկավար, Հայաստանի Հանրապետութեան ժողովրդական արուեստագէտ (2011)։

 Կենսագրութիւն 

 Նախնական կրթութիւնը ստացած է Երեւանի թիւ 34 միջնակարգ դպրոցին մէջ, որուն զուգահեռ աշակերտած է Երեւանի Տիգրան Չուխաճեանի անուան երաժշտական դպրոցին դաշնակի դասընթացքներուն, այնուհետեւ՝ հետեւած է երաժշտութեան:
 1975-1979 ուսումը շարունակած է Երեւանի Ռ. Մելիքեանի անուան երաժշտական ուսումնարանին մէջ։
 1976-1978 եղած է Օրջոնիկիձէի էսթրատային խումբին ղեկավարը:
 1981-1983 թուականներուն եւ 1987-էն դասաւանդած է «Հայհամերգ» աշխատանոցին մէջ։
 1983-1984 թուականներուն աշխատած է Գեղագիտութեան ազգային կեդրոնին մէջ։
 1984-1991 թուականներուն ուսած է Մոսկուայի թատերական արուեստի պետական հիմնարկին մէջ։
 1985-1988 թուականներուն եղած է «Պոպուլիար» ՎԳԱ-ի երաժիշտը։
 1992-ին նշանակուած է Հայաստանի Ազգային ֆիլհարմոնիք գործակալութեան նախագահ, մինչեւ 1994 ղեկավարած է Հայաստանի պետական ճազ նուագախումբը։
 1994-էն հիմնած է Հայաստանի Երգի պետական թատրոնը եւ եղած է անոր գեղարուեստական ղեկավարը։
 1995-1998 թուականներուն եղած է Երեւանի Երիտասարդական պալատին տնօրէնը։
 2001-էն հանդիսացած է Հայաստանի Հանրային հեռուստա-ձայնասփիւռի ընկերութեան խորհուրդի անդամ, 2009-էն՝ խորհրդատու։

 Գործերը 

 Հիմնած է «Այո», «777», «Ասուպ» եւ «Ընծայ» մրցանակաբաշխութիւններըԱրթուր Գրիգորեան, «Եթէ կայ սէր, ուրեմն անիկա սուս ու փուս կը յաղթէ»Արթուր Գրիգորեան.«Յիշողութենէս անվերադարձ կը ջնջէի ծնողքիս կորուստը»։,

 Հիմնած է «Հենց այսպէս», «Տես» հեռատեսիլի հաղորդումները, «Կանաչ գօտի» եւ «Արցախի ձայներ» նախագիծերը,
 Հիմնած է Հայաստանի «Զաքեան» ֆոնտին հովանաւորչական ամենամեայ հեղինակ-կատարողներու մրցանակաբաշխութիւնը:
 Նախաձեռնած եւ ղեկավարած է Երեւանի գեղարուեստաթատերական հիմնարկին էսթրատային դասընթացքը:
 Հեղինակած է բազմաթիւ երգեր, մանկական երաժշտութիւններ, փառատօններ, էսթրատային համերգներ, եւ այլն: 

 Մրցանակներ եւ Պարգեւներ 
Արթուր Գրիգորեան պարգեւատրուած է Հայաստանի եւ Արցախի պետական պարգեւներով եւ մրցանակներով:

 1996-ին պարգեւատրուած է ՀՀ «Մովսէս Խորենացի» շքանշանով,
 2005-ին պարգեւատրուած է Արցախի «Վաչագան Բարեպաշտ» շքանշանով,
 2008-ին ՀՀ «Հայրենիքին մատուցած ծառայություններուն համար» առաջին աստիճանի շքանշանով:
 2003-ին արժանացած է Հայաստանի Հանրապետութեան արուեստի վաստակաւոր գործիչի արուեստագէտի կոչման,
 2011-ին արժանացած է Հայաստանի Հանրապետութեան ժողովրդական արուեստագէտի կոչման:

 Վաստակը 
Արթուր Գրիգորեան ազգային երաժշտարուեստի անխոնջ պահապաններէն է, հայկական երաժշտարուեստի զարգացման եւ տարածման նուիրեալներէն: Անոր հիմնադրած երաժշտական կրթօճախին աւանդոյթները կրողներն ու շարունակողները այսօր մշակութային լայնածաւալ գործունէութիւն կը տանին ինչպէս Հայաստանի, այնպէս ալ աշխարհի բոլոր հայ գաղթօճախներուն մէջ: 

Անգնահատելի է Արթուր Գրիգորեանին ներդրումը Արցախի մշակութային կեանքին զարգացման գործին մէջ։ Ան իր ստեղծագործութիւններով կերտած եւ յաջորդող սերունդներուն փոխանցած է իր մեծ սէրը Արցախին հանդէպ։ Արցախեան առաջին պատերազմին Արցախի մէջ գտնուելով՝ իր ներկայութեամբ եւ կատարումներով կանգնած է հայ զինուորներու կողքին, ոգեշնչած եւ գօտեպնդած է զանոնք՝ բարձրացնելով ազատամարտիկներուն մարտական ոգին:

 Մահը 
Մահացած է 4 Փետրուար 2022-ին, երկարատեւ հիւանդութենէ ետք։ 

Ստորոգութիւն:Հայ երաժշտան
Ստորոգութիւն:ՀՀ արուեստի վաստակաւոր գործիչներ
Ստորոգութիւն:ՀՀ ժողովրդական արուեստագէտ
Ստորոգութիւն:«Հայրենիքին մատուցած ծառայութիւններու համար» առաջին աստիճանի շքանշանակիրներ
Ստորոգութիւն:Երաժշտահաններ այբբենական կարգով
Ստորոգութիւն:Մովսէս Խորենացիի շքանշանակիր
 Ծանօթագրութիւններ 

 Արտաքին յղումներ 
Արթուր Գրիգորեանին երգերը «Երգ երգոց»ին մէջ
«Կեանք ու Կռիւ»